b'\n_START_ARTICLE_\nUrugvaj\n_START_SECTION_\nZgodovina\n_START_PARAGRAPH_\nPrvi priseljenci so pri\xc5\xa1li na to obmo\xc4\x8dje v prvi polovici 16. stoletja. Ti priseljenci so bili tako \xc5\xa1panskega kot portugalskega porekla, a je s\xc4\x8dasoma pri\xc5\xa1lo do prevlade \xc5\xa1pansko govore\xc4\x8dega prebivalstva. Kasnej\xc5\xa1e glavno mesto Montevideo je bilo ustanovljeno v 18. stoletju in je postalo konkuren\xc4\x8dno Buenos Airesu, glavnem mestu Argentine, le\xc5\xbee\xc4\x8dem na drugem bregu reke R\xc3\xado de la Plata. Montevideo je postalo voja\xc5\xa1ko sredi\xc5\xa1\xc4\x8de \xc5\xa1panskega imperija, medtem ko je bilo Buenos Aires trgovsko sredi\xc5\xa1\xc4\x8de._NEWLINE_V 19. stoletju so se po celi Ju\xc5\xbeni Ameriki pri\xc4\x8dela gibanja za neodvisnost, ki so jim sledila tudi gibanja za neodvisnost Urugvaja od \xc5\xa0panije. Takrat je bilo to gibanje znano pod imenom Banda Oriental ali po na\xc5\xa1e zahodni breg oziroma zahodni blok. Leta 1828 je Urugvaj postala neodvisna dr\xc5\xbeava z glavnim mestom Montevideom. Postopoma so evropski priseljenci izrinili doma\xc4\x8de prebivalstvo, Indijance plemena Charruas, in postali ve\xc4\x8dinsko prebivalstvo. V 19. stoletju je Urugvaj sodeloval v t. i. vojni Trojne zaveze proti Paragvaju. Po seriji izvoljenih predsednikov, sosedskih sporov in podobnega je pri\xc5\xa1el na oblast predsednik Jos\xc3\xa9 Batlle y Ord\xc3\xb3\xc3\xb1ez, ki je poskrbel, da je dr\xc5\xbeava pri\xc5\xa1la na dober glas, kot moderna dr\xc5\xbeava z urejenimi socialnimi razmerami. Skozi celotno 20. stoletje je bila Urugvaj dr\xc5\xbeava, ki se je lahko primerjala z razvitimi evropskimi dr\xc5\xbeavami. Zaradi naprednega socialnega sistema in urejene demokrati\xc4\x8dne ureditve je postala znana kot \xc5\xa0vica vseh treh Amerik. Po letu 2001 je dr\xc5\xbeava za\xc5\xa1la v gospodarsko krizo, ki se je raz\xc5\xa1irila iz sosednje Argentine in precej prebivalstva je obubo\xc5\xbealo.\n_START_SECTION_\nEkonomija\n_START_PARAGRAPH_\nUrugvaj ima dobro razvit gospodarski sistem, ki se je razvil zaradi politi\xc4\x8dne stabilnosti in odprave voja\xc5\xa1ke diktature. \xc5\xbdivljenjski standard je relativno visok in vi\xc5\xa1ji od standarda ju\xc5\xbene Amerike. BDP na prebivalca je 6.007$, a ni enakomerno porazdeljen. V poznih devetdesetih letih je rast BDP padla. V letu 2003 je upadla za  -10,5\xc2\xa0%. Leta 2004 je gospodarstvo za\xc4\x8delo rasti vedno hitreje, tako da se je v letu 2005 BDP pove\xc4\x8dal za 10,2\xc2\xa0%, v letu 2006 pa za 7\xc2\xa0%. Tudi indeks inflacije se je izbolj\xc5\xa1al. \xc4\x8ce je leta 2003 bil  blizu 20\xc2\xa0% se je v letu 2006 zni\xc5\xbeal na 6,5\xc2\xa0%. Seveda pa imamo tudi zaskrbljujo\xc4\x8de faktorje kot na primer brezposelnost, ki kljub ni\xc5\xbeanju, zajema \xc5\xa1e vedno 10,8\xc2\xa0% prebivalstva. Ve\xc4\x8da se rev\xc5\xa1\xc4\x8dina, ki je v letu 1999 zajemala le 6\xc2\xa0% prebivalstva, danes pa 27\xc2\xa0%. Gospodarske razmere Urugvaja so zelo \xc4\x8dudne. Po eni strani je ekonomska rast in ni\xc5\xbeanje inflacije hitro, po drugi strani pa je \xc5\xa1e zmeraj veliko prebivalcev brezposelnih, ki \xc5\xbeivijo v rev\xc5\xa1\xc4\x8dini. \xc4\x8ceprav je ekonomija ve\xc4\x8dinoma v rokah privatnikov ima dr\xc5\xbeava \xc5\xa1e vedno pomembno vlogo. Poleg tega je po mnenju Transparency International, Urugvaja najmanj korumpirana dr\xc5\xbeave v ju\xc5\xbeni Ameriki po Chile.\n_START_SECTION_\nGeografija\n_START_PARAGRAPH_\nUrugvaj je druga najmanj\xc5\xa1a dr\xc5\xbeava v Ju\xc5\xbeni Ameriki. Gri\xc4\x8devnata in planotasta pokrajina z rodovitnimi obalnimi ni\xc5\xbeinami je idealna za \xc5\xbeivinorejo in ov\xc4\x8derejo. Najvi\xc5\xa1ja to\xc4\x8dka dr\xc5\xbeava je Cerro Catedral s 514 m. Jugozahodno od R\xc3\xado de la Plata (Srebrna reka) sta estuarija reke Urugvaj, ki dolo\xc4\x8da zahodno mejo, in reke Paran\xc3\xa1, ki sicer ne te\xc4\x8de skozi dr\xc5\xbeavo. Edina druga ve\xc4\x8dja reka je R\xc3\xado Negro. Ob atlantski obali je ve\xc4\x8d lagun._NEWLINE_Podnebje Urugvaja je zmerno, a precej toplo, saj temperature pod ledi\xc5\xa1\xc4\x8dem skoraj niso znane. Prete\xc5\xbeno ravna pokrajina je ranljiva za hitre spremembe zaradi vremenskih front, kot tudi za pampero, mrzel in ob\xc4\x8dasno viharen veter, ki piha z argentinske pampe proti severu.\n_START_SECTION_\nDemografija\n_START_PARAGRAPH_\nUrugvaj ima pribli\xc5\xbeno 3.431.932 prebivalcev in sicer 19,7 na km\xc2\xb2. Najve\xc4\x8d je starih od 15 do 64 let (63,9\xc2\xa0%), sledijo od 0 do 14 let (22,9\xc2\xa0%) in nzadnje starej\xc5\xa1i od 65 let (13,3\xc2\xa0%). Srednja starost za \xc5\xbeenske je 34,2 let, za mo\xc5\xa1ke 31,3 let, skupna pa 32,7 let. \xc5\xbdivljenjska doba za mo\xc5\xa1ke je 73,12 let, za \xc5\xbeenske 79,65 let, skupno pa 76,33 let.'